32004R1808
L 318/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1808/2004 НА КОМИСИЯТА
от 18 октомври 2004 година
за изменeние на Регламент (ЕО) № 2138/97 за определяне на хомогенните зони за производство на маслиново масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 136/66/ЕИО на Съвета от 22 септември 1966 г. относно създаването на обща организация на пазара на масла и мазнини (1),
като взе предвид Регламент (ЕИО) № 2261/84 на Съвета от 17 юли 1984 г. относно определянето на подробни правила за отпускането на помощ за производството на маслиново масло и на помощ за организациите на производители на маслиново масло (2), и по-специално член 19 от него,
като има предвид, че:
(1)
Член 18 от Регламент (ЕИО) № 2261/84 предвижда, че добивът на маслини и добивът на маслиново масло трябва да бъдат определени по хомогенни зони на производство въз основа на данните, предоставени от държавите-членки производителки.
(2)
Границите на зоните за производство са определени в приложението към Регламент (ЕО) № 2138/97 на Комисията (3). Поради административни и структурни причини хомогенните зони за производство в Гърция, Испания и Италия трябва да бъдат изменени за пазарната 2003/2004 година.
(3)
Мерките, предвидени в настоящия регламент, са в съответствие със становището на Управителния комитет по маслата и мазнините,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2138/97 се изменя, както следва:
1.
в буква А частите, отнасящи се до провинциите Brescia, Рerugia, Lecce, Catanzaro и Messina, са заменени респективно с текстовете в приложението към настоящия регламент;
2.
буква В се изменя, както следва:
а)
в заглавието „Νομός Ζακύνθου“ общината Μαχαιράδου е премахната от зона 2 и е добавена към зона 3;
б)
в заглавието „Νομός Ημαθίας“ общината Φυτείας е премахната от зона 1 и е добавена към зона 2;
в)
в заглавието „Νομός Κιλκίς“ общината Βαφειοχωρίου е премахната от зона 2 и е добавена към зона 1;
г)
в заглавието „Νομός Κορινθίας“ общината Κορφιώτισσας е премахната от зона 8 и е добавена към зона 1;
д)
в заглавието „Νομός Λασηθίου“:
-
общините Λακωνίων, Αγίου Ιωάννη, Καλαμαύκα, Ζήρου, Παπαγιαννάδων, Χανδρών, Λιθίνων, Ορεινού, Πεύκων, Σχινοκαψάλων, Χρυσοπηγής, Αγίου Γεωργίου, Κατσιδονίου, Μαρωνιάς, Πισκοκεφάλου, Σητείας, Αγίου Στεφάνου, Σταυροχωρίου, Σταυρωμένου и Προυσσού са премахнати от зона 2 и са добавени към зона 1,
-
общините Μεσελέρων и Πρίνων са премахнати от зона 1 и са добавени към зона 2, и
-
общината Αγίου Σπυρίδωνα е добавена към зона 1;
е)
в заглавието „Νομός Πρέβεζας“ общината Ριζών е премахната от зона 2 и е добавена към зона 7;
3.
в буква Г, в заглавието „Comunidad autónoma: Aragón“, общината La Portellada е добавена към зона 4 на провинция Teruel.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент се прилага от 1 ноември 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 октомври 2004 година.